Este necesara o cerere din partea solicitantului în care acesta expune motivele pentru care s-a acumulat debitul, la care se anexeaza acte doveditoare privind situatia materiala a familiei (adeverinte de venit, cupoane de pensie, somaj, copie acte identitate coproprietari,etc), componenta familiei (certificate de nastere, adeverinte de elev, student, etc). Daca este cazul, solicitantul poate prezenta documente privind starea de sanatate a familiei (bilete de iesire din spital, diagnostice, etc.). Cererea se analizeaza de către conducerea ENET si, dupa caz, se poate aproba esalonarea debitului pe o anumita perioada de timp, dar nu mai mare de 24 luni. Plata esalonata a debitului nu conduce la stoparea facturarii majorarilor de întârziere si presupune achitarea lunara a unei rate fixe,dupa achitarea cu prioritate a facturii curente,astfel incat sa nu se mai cumuleze debite noi. În cazul în care cererea este aprobata, se încheie o conventie de esalonare a debitului. Nerespectarea conventiei, prin întârzierea la plata cu mai mult de doua luni, o anuleaza de drept si se vor continua formalitatile pentru recuperarea debitului pe cale judecatoreasca.